จีรวัลย์ สอนสะอาดดี

จีรวัลย์ สอนสะอาดดี (ชื่อเล่น แพรว) เดิมชื่อ จีรวรรณ สอนสะอาด เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของทรู อะคาเดมี แฟนเทเชีย ฤดูกาลที่ 8“ต้น” วี 9 คว้าสุดยอดนักล่าฝัน “เอเอฟ 8”   เดลินิวส์ ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show

 ประวัติ 
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น  มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549"แพรว AF8" ชีวิตต้องสู้..เพื่อครอบครัว

หลังประกวดรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง"แพรว จีรวัลย์" จากรองแชมป์ AF สู่ผู้เข้ารอบเดอะวอยซ์ 6  ต่อมาได้ประกวดร้องเพลงอีกครั้งในรายการ เดอะวอยซ์ไทยแลนด์ ซีซั่นที่ 6

 ผลงาน 
 ผลงานเพลง 
 ปี  ชื่อเพลง  คำร้อง / ทำนอง  รายละเอียด  พ.ศ. 2555 ได้รักเธอก็พอแล้ว คำร้อง - จักราวุธ แสวงผล , ทำนอง - วรรณชาติ มหาชน  เรียบเรียง - Mister Music , (TrueAF8 ร้ายกาจ ดิ อัลบั้ม) พ.ศ. 2555 ปลายทางฝัน คำร้อง / ทำนอง - ปิยะพงษ์ (โปเต้) , นนทนันท์ (คชา) , วัชรการญจน์ (เฟรม) เรียบเรียง - ปิยะพงษ์ (โปเต้) , Producer - Mister Music , (เพลงรวมรุ่น AF8 , TrueAF8 ร้ายกาจ ดิ อัลบั้ม) พ.ศ. 2555 อย่าหมดหวัง คำร้อง / ทำนอง -  OST.น้องใหม่ร้ายบริสุทธิ์ ช่อง 3 พ.ศ. 2556 สวมเขา คำร้อง - ยศพันธ์ อนันต์พิทยานนท์ / ทำนอง - ยศพันธ์ อนันต์พิทยานนท์ เรียบเรียง / โปรดิวเซอร์ - ศราวุธ  แสงบุตร พ.ศ. 2556 หน้าที่ตัวสำรอง คำร้อง - สมเกียรติ เมธาพฤทธิ์  / ทำนอง - สมเกียรติ เมธาพฤทธิ์ เรียบเรียง - ชาญกฤษณ์ บุญสิงห์ 
พ.ศ. 2558
เป็นตายเท่ากัน
คำร้อง:  P. Black House & BBB
ทำนอง : T. Black House
เรียบเรียง : T. Black House

 Music Video 

 เพลง ได้รักเธอก็พอแล้ว - แพรว จีรวรรณ
 เพลง เธอมีเวลาฟังแค่ไหน(All Star Version) - ต้น ธนษิต
 เพลง สวมเขา - แพรว จีรวรรณ
 เพลง หน้าที่ตัวสำรอง - แพรว จีรวัลย์
 เพลง เป็นตายเท่ากัน - แพรว จีรวัลย์

 ผลงานละคร ช่อง 3
 ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์ไทยทีวีสีช่อง 3
 ละครโทรทัศน์ ปี พ.ศ.  เรื่อง  รับบท  หมายเหตุ  พ.ศ. 2555   ต้มยำลำซิ่ง   แพรว-จีรวัลย์  รับเชิญบทศิลปินลูกทุ่งร่วมกับ ไทด์ วัชรินทร์ พลอยงาม และ ดิว ธนิดา ไชยกิตติ

 รางวัล 
 รางวัลที่ได้รับ และ การได้รับเสนอชื่อเข้าชิงรางวัล  ปี  รายการประกาศรางวัล  รางวัล ผล 2555  Kazz Awards 2012 ศิลปินนักร้องหญิงยอดนิยม  เสนอชื่อเข้าชิง 2556  สยามดารา สตาร์ส อวอร์ดส์ 2013  เพลงไทยลูกทุ่ง (เพลงสวมเขา)  เสนอชื่อเข้าชิง

 อ้างอิง 

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากจังหวัดขอนแก่น
หมวดหมู่:บุคคลจากคณะศิลปกรรมศาสตร์ มหาวิทยาลัยขอนแก่น